CELEX: 32017R1478
Language: mt
Date: 2017-08-16 00:00:00
Title: Regolament ta' Implimentazzjoni tal-Kummissjoni (UE) 2017/1478 tas-16 ta' Awwissu 2017 li jemenda l-Anness I tar-Regolament (KE) Nru 1439/95, l-Anness III tar-Regolament (KE) Nru 748/2008 u l-Anness III tar-Regolament ta' Implimentazzjoni (UE) Nru 593/2013 fir-rigward tal-awtorità awtorizzata li toħroġ dokumenti u ċertifikati fl-Arġentina

17.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 211/8
            
         REGOLAMENT TA' IMPLIMENTAZZJONI TAL-KUMMISSJONI (UE) 2017/1478
   tas-16 ta' Awwissu 2017
   li jemenda l-Anness I tar-Regolament (KE) Nru 1439/95, l-Anness III tar-Regolament (KE) Nru 748/2008 u l-Anness III tar-Regolament ta' Implimentazzjoni (UE) Nru 593/2013 fir-rigward tal-awtorità awtorizzata li toħroġ dokumenti u ċertifikati fl-Arġentina
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1095/96 tat-18 ta' Ġunju 1996 dwar l-implimentazzjoni tal-konċessjonijiet dikjarati fl-iskeda CXL imfassla bħala riżultat tal-konklużjoni tan-negozjati tal-FĠKT (GATT) XXIV.6 (1),
   Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (2),
   Wara li kkunsidrat ir-Regolament tal-Kummissjoni (KE) Nru 1439/95 tas-26 ta' Ġunju 1995 li jippreskrivi regoli dettaljati għall-applikazzjoni tar-Regolament tal-Kunsill (KEE) Nru 3013/89 fir-rigward tal-importazzjoni u l-esportazzjoni ta' prodotti fis-settur tal-laħam tan-nagħaġ u l-laħam tal-mogħoż (3), u b'mod partikolari l-Artikolu 12(2) tiegħu,
   Wara li kkunsidrat ir-Regolament tal-Kummissjoni (KE) Nru 748/2008 tat-30 ta' Lulju 2008 dwar il-ftuħ u l-amministrazzjoni ta' kwota ta' tariffa tal-importazzjoni għal falda rqiqa ffriżata ta' annimali bovini fi ħdan il-kodiċi tan-NM 0206 29 91 (4), u b'mod partikolari l-Artikolu 6(2) tiegħu,
   Wara li kkunsidrat ir-Regolament ta' Implimentazzjoni tal-Kummissjoni (UE) Nru 593/2013 tal-21 ta' Ġunju 2013 li jiftaħ u jipprovdi għall-amministrazzjoni ta' kwoti tariffarji għaċ-ċanga friska ta' kwalità għolja, imkessħa u ffriżata, u għal-laħam tal-buflu ffriżat (5), u b'mod partikolari l-Artikolu 7(2) tiegħu,
   Billi:
   
               (1)
            
            
               L-Anness I tar-Regolament (KE) Nru 1439/95 jistabbilixxi l-lista tal-awtoritajiet fil-pajjiżi esportaturi awtorizzati li joħorġu dokumenti tal-oriġini.
            
         
               (2)
            
            
               L-Anness III tar-Regolament (KE) Nru 748/2008, jistabbilixxi l-lista tal-awtoritajiet fl-Arġentina awtorizzati li joħorġu ċertifikati tal-awtentiċità.
            
         
               (3)
            
            
               L-Anness III tar-Regolament ta' Implimentazzjoni (UE) Nru 593/2013 jistabbilixxi l-lista tal-awtoritajiet fil-pajjiżi esportaturi awtorizzati li joħorġu ċertifikati tal-awtentiċità.
            
         
               (4)
            
            
               L-Arġentina nnotifikat lill-Kummissjoni li mis-26 ta' Ġunju 2017 l-awtorità ġdida awtorizzata li toħroġ id-dokumenti tal-oriġini u ċ-ċertifikati tal-awtentiċità taċ-ċanga, tal-laħam tan-nagħaġ u tal-laħam tal-mogħoż li joriġinaw fl-Arġentina hija l-Ministeru tal-Agrikoltura. Għalhekk huwa xieraq li dan ir-Regolament japplika minn din id-data.
            
         
               (5)
            
            
               Għalhekk, jenħtieġ li l-Anness I tar-Regolament (KE) Nru 1439/95, l-Anness III tar-Regolament (KE) Nru 748/2008 u l-Anness III tar-Regolament ta' Implimentazzjoni (UE) Nru 593/2013 jiġu emendati skont dan.
            
         
               (6)
            
            
               Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
            
         ADOTTAT DAN IR-REGOLAMENT:
   Artikolu 1
   Fl-Anness I tar-Regolament (KE) Nru 1439/95, l-annotazzjoni Nru 1. hija sostitwita b'dan li ġej:
   
      
                  “1.
               
               
                  L-Arġentina: Il-Ministerio de Agroindustria”
               
            
   Artikolu 2
   L-Anness III tar-Regolament (KE) Nru 748/2008 huwa sostitwit b'dan li ġej:
   “
         ANNESS III
         
            Lista tal-awtoritajiet fl-Arġentina awtorizzati li joħorġu ċ-ċertifikati tal-awtentiċità
         
         L-Arġentina: Il-Ministerio de Agroindustria:
         għal falda rqiqa li toriġina fl-Arġentina kif speċifikat fl-Artikolu 1(3)(a).
      ”
   Artikolu 3
   Fl-Anness III tar-Regolament ta' Implimentazzjoni (UE) Nru 593/2013, l-ewwel inċiż huwa sostitwit b'dan li ġej:
   
               “—
            
            
               MINISTERIO DE AGROINDUSTRIA:
               għal-laħam li joriġina mill-Arġentina:
               
                           (a)
                        
                        
                           li jissodisfa d-definizzjoni mogħtija fil-punt (c) tal-Artikolu 1(1);
                        
                     
                           (b)
                        
                        
                           li jissodisfa d-definizzjoni mogħtija fl-Artikolu 2(a).”
                        
                     
         Artikolu 4
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mis-26 ta' Ġunju 2017.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Awwissu 2017.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 146, 20.6.1996, p. 1.
   
      (2)  ĠU L 347, 20.12.2013, p. 671.
   
      (3)  ĠU L 143, 27.6.1995, p. 7.
   
      (4)  ĠU L 202, 31.7.2008, p. 28.
   
      (5)  ĠU L 170, 22.6.2013, p. 32.